Na temelju članka 277. Zakona o trgovačkim društvima i članka 33. Statuta Đakovačkih vina  d.d., Mandićevac, Biskupa Antuna Mandića 71, OIB: 72212121406, (dalje u tekstu: Đakovačka vina d.d. ili Društvo), Uprava društva donijela je dana 10. srpnja 2026. godine Odluku o sazivu Izvanredne Glavne skupštine temeljem koje upućuje dioničarima Društva slijedeći:



P O Z I V 
NA IZVANREDNU GLAVNU SKUPŠTINU
  

Đakovačkih vina d.d. koja će se održati 8. rujna 2026. s početkom u 10,00 sati u poslovnoj zgradi Društva u Mandićevcu, Ulici Biskupa Antuna Mandića 71.  

Za Glavnu skupštinu Đakovačkih vina d.d. utvrđuje se slijedeći 

 
D N E V N I   R E D 

1. Otvaranje Glavne skupštine, utvrđivanje prisutnih dioničara, broja glasova i kvoruma
2. Odluka o izboru člana Nadzornog odbora
3. Odluka o naknadi za rad u Nadzornom odboru
4. Odluka o imenovanju revizora Đakovačkih vina d.d. za 2027. i 2028. godinu 
5. Razno 

Točka 1.
Otvaranje glavne skupštine, utvrđivanje prisutnih dioničara, broja glasova i kvoruma:

Točka 2.
PRIJEDLOZI ODLUKA

             Pod točkom 2. dnevnog reda Uprava i Nadzorni odbor predlažu Glavnoj skupštini donošenje slijedeće odluke: 
   

Odluka 
o izboru člana Nadzornog odbora 

	1. Bira se za člana Nadzornog odbora Đakovačkih vina d.d. gosp. Marko Babić, OIB: 06264689105, Zagreb, Gračec 1C, na vrijeme od četiri godine, a mandat mu počinje teći s danom 9. rujna 2026.g. a ističe s danom 8. rujna 2030.g.

	2. Ova Odluka stupa na snagu danom donošenja. 

	Pod točkom 3. dnevnog reda Nadzorni odbor predlaže Glavnoj skupštini donošenje slijedeće odluke: 

Odluka 
o  naknadi za rad u Nadzornom odboru

1. Primici članova Nadzornog odbora Đakovačkih vina d.d. sastoje se od fiksne mjesečne naknade za rad u Nadzornom odboru.
2. Svaki član Nadzornog odbora i zamjenik predsjednika Nadzornog odbora ima pravo na fiksnu mjesečnu naknadu za rad u Nadzornom odboru u neto iznosu od 150,00 eura (slovima: stopedeset eura).
3. Predsjednik Nadzornog odbora ima pravo na fiksnu mjesečnu naknadu za rad u Nadzornom odboru u neto iznosu od 350,00 eura (slovima: tristopedeset eura).
4. Članovi Nadzornog odbora imaju pravo na primitke za rad u Nadzornom odboru od dana izbora za člana Nadzornog odbora odnosno od dana izbora za predsjednika Nadzornog odbora pa do dana prestanka mandata.
5. Ova odluka stupa na snagu od dana donošenja odluke Glavne skupštine.
6. Stupanjem na snagu ove Odluke, stavlja se van snage Odluka o naknadi za rad u Nadzornom odboru broj: 116/2922 od 8. kolovoza 2022.g.


Pod točkom 4. dnevnog reda Nadzorni odbor predlaže Glavnoj skupštini donošenje slijedeće odluke: 

Odluka
 o imenovanju revizora Godišnjih financijskih izvještaja za 2027. i 2028. godinu

1. Za revizora Godišnjih financijskih izvještaja Đakovačkih vina d.d. za godinu koja završava s 31. prosinca 2027. (2027. godinu) i za godinu koja završava 31.12.2028. (2028. godinu) imenuje se revizor: Remira d.o.o. za reviziju, Zagreb, Mrazovićeva 9, OIB: 73835982727.

2. Uprava Đakovačkih vina d.d. ovlašćuje se sklopiti ugovor o reviziji za godine 2027. i 2028. s revizorom iz točke I. ove odluke.

3. Ova odluka stupa na snagu danom donošenja. 

	
Poziv dioničarima: 

Pozivaju se dioničari Društva, da sudjeluju u radu Glavne skupštine. 
Pravo sudjelovanja u radu Glavne skupštine ostvaruju dioničari koji su evidentirani u depozitoriju Središnjeg klirinškog depozitarnog društva d.d. na dan 3. rujna 2026. godine kao dioničari Društva i koji svoje sudjelovanje u radu Glavne skupštine prijave Društvu najkasnije petog dana prije dana održanja Glavne skupštine zaključno s danom 3. rujna 2026. godine. 
Temeljni kapital Đakovačkih vina d.d. iznosi 5.790.420,00 EUR, a podijeljen je na 214.460  redovnih dionica na ime, svaka dionica nominalnog je iznosa 27,00 EUR, dionice su izdane u nematerijaliziranom obliku i vode se na računima dioničara kod Središnjeg klirinškog depozitarnog društva pod oznakom DKVN-R-A. Svaka redovna dionica daje pravo na jedan glas u Glavnoj skupštini. Ukupno je 214.460 dionica s pravom glasa. 
Dioničari mogu opunomoćiti financijske odnosno kreditne institucije i ovlaštene udruge dioničara te druge osobe za zastupanje na Glavnoj skupštini i dati im obveznu uputu kako da glasuju o predloženoj točki dnevnog reda. 
Dioničar koji osobno ili putem punomoćnika želi sudjelovati u radu Glavne skupštine mora se pisanim putem prijaviti za sudjelovanje u radu Glavne skupštine Upravi Društva najkasnije petog dana prije dana održavanja Glavne skupštine odnosno najkasnije 3. rujna 2026. godine. 

Prijave za sudjelovanja u radu Glavne skupštine mogu se dostaviti preporučeno pismeno Upravi Društva na adresu: Đakovačka vina d.d., Biskupa Antuna Mandića 71, Mandićevac, HR-31418 Drenje  ili osobno predati pisarnici Ureda Uprave na istoj adresi. 
Prijava sudjelovanja mora sadržavati: ime i prezime ili tvrtku dioničara, adresu, OIB, broj dionica s kojima dioničar namjerava sudjelovati u radu Glavne skupštine, potpis i/ili žig dioničara. 
Saziv ove Glavne skupštine s prijedlozima odluka objavit će se na internetskoj stranici na kojoj se nalazi sudski registar i na internetskoj stranici Društva.  
Od dana objave saziva Glavne skupštine na internetskoj stranici na kojoj se nalazi sudski registar, saziv Glavne skupštine s pratećom dokumentacijom bit će objavljen na internetskim stranicama Društva.

Prava dioničara: 
S obzirom na pravo dioničara koji zajedno imaju udjele u visini od dvadesetoga dijela temeljnog kapitala Društva da zahtijevaju da se neki predmet stavi na dnevni red Glavne skupštine i da se to objavi, dioničari se s tim u svezi upućuju na obvezu postupanja prema odredbi članka 278. stavak 2. Zakona o trgovačkim društvima.  

S obzirom na pravo dioničara na davanje protuprijedloga prijedlogu pojedine odluke koji je dala Uprava odnosno Nadzorni odbor Društva, dioničari se s tim u svezi upućuju na obvezu postupanja prema odredbi članka 282. Zakona o trgovačkim društvima. 

S obzirom na pravo dioničara na stavljanje prijedloga za imenovanje revizora financijskih izvještaja, dioničari se s tim u svezi upućuju na postupanje prema odredbi članka 283. Zakona o trgovačkim društvima.

S obzirom na pravo dioničara da budu obaviješteni o poslovima Društva, dioničari se s tim u svezi upućuju na odredbu članka 287. Zakona o trgovačkim društvima. 
  
Ako se Glavna skupština zakazana za dan 8. rujna 2026. godine ne održi zbog nedostatka kvoruma, pričuvna glavna skupština održat će se dana 24. rujna 2026. god. u 10:00 sati na istom mjestu i s istim dnevnim redom. Ta Glavna skupština održat će se i donijeti pravovaljane odluke bez obzira na broj prisutnih dioničara odnosno glasova. 

Prema odredbama Statuta Đakovačkih vina d.d. dioničari, njihovi opunomoćenici i zastupnici sami snose troškove dolaska na Glavnu skupštinu i sudjelovanja u radu Glavne skupštine.
Ovaj poziv i dnevni red s prijedlozima odluka Glavne skupštine, objavit će se na web stranicama sudskog registra.

								ĐAKOVAČKA VINA d.d.  
								Član Uprave Đurđica Kljajić 

